
El teix Taxus baccata a les Balears es troba únicament a la Serra de Tramuntana, està 
protegit com d'Especial Protecció i és objecte d'un Pla de Maneig executat per la 
Conselleria de Medi Ambient del Govern de les Illes Balears. La forta pressió de les 
cabres Capra hircus, incrementada els darrer decennis per l'abandonament de les 
finques i l'agricultura, és una amenaça que fa perillar el futur del teix. El present 
treball completa i revisa l'inventari de teixos naturals a la Serra i avalua el seu estat 
de conservació en funció del grau d'afectació per les cabres assilvestrades. Un 70% 
dels teixos silvestres pateixen impactes visibles provocats per les cabres. Tot i que la 
majoria de teixos es trobem empenyalats, la gran majoria (un 8490) pateix un grau 
d'afectació moderat, el 1490 restant presenta una afectació greu, amb una clara 
amenaça per a la seva supervivència. Els teixos menys afectats són els més 
difícilment accessibles, i no hi ha cap opció de que puguin créixer amb normalitat a 
un lloc on arribin les cabres. Ara que ja no es talla ni es permeten les cremes 
descontrolades, el teix podria tenir unes poblacions més nombroses, tot i que les 
elevades temperatures estivals i la disminució de les precipitacions, com a 
conseqüència del canvi climàtic, podrien esdevenir un factor limitant. Avui, però, el 
principal factor limitant no natural que afecta les poblacions de teix a Mallorca és la 
pressió que exerceixen les cabres assilvestrades les quals, en molts de casos, poden 
arribar a provocar la mort dels exemplars. 

Paraules clau: Teix, Taxus baccata; cabra assilvestrada, conservació, herbivoria, 
seguiment poblacional, gestió, índex afectació. 


THE IMPACT OF THE GOAT (CAPRA HIRCUS) ON THE YEW (TAXUS 
BACCATA) IN THE ISLAND OF MALLORCA. The yew Taxus baccata in the 
Balearic Islands is only in the Serra de Tramuntana. It is under Special Protection 
category and is object of a Management Plan executed by the Balearic 
Environmental Administration. The strong pressure of goats Capra hircus, increased 
over the last decades due to the abandonment of farms and agriculture, is a threat that 
endangers yews future. The present report completes and reviews the inventory of 
natural yews in the Serra and evaluates its state of conservation based on the degree 
of involvement by the wild goats. 70% of natural yews suffer visible impacts caused 
by goats. Although most yews are in cliffs, the vast majority (84%) suffers a 
moderate degree of threat; the remaining 14% have a serious affectation, with a clear 
threat to their survival. The least-affected yews are the most difficult to reach, and 
there is no option to grow normally on a goat's place. Now that neither the cutting of 
yew or the uncontrolled burning are not allowed, the yew tree could have larger 
populations, although the high summer temperatures and the decrease of the 
precipitations, as a consequence of the climate change, could become a limiting 
factor. Today, however, the main unnatural limiting factor affecting yew populations 
in Mallorca is the pressure exerted by feral goats which, in many cases, may cause 
the death of specimens. 

Introducció 


El teix (Taxus baccata L.) és un arbre 
de distribució europea, nord africana i de 
l'oest d'Àsia. És present a quasi totes les 
serralades de la península Ibèrica i a les 
Balears només es troba a la Serra de 
Tramuntana de l'illa de Mallorca. És propi 
de zones de climes freds i humits, motiu pel 
qual a les Balears és una espècie relicta, 
amb poblacions reduides (Perez-Obiol et 
al., 2003) d'escassa presència i pocs 
efectius, comparats amb les que segurament 
tingué a èpoques pretérites. Barceló i 
Combis (1879-81) diu, literalment: “A 
Planícia existeixen encara alguns peus 
crescuts i corpulents. Al mont Teix, P. de 
Massanella, es troben alguns peus 
rabassuts, desenvolupant bosquet dens”. 
Avui en dia bàsicament es localitza a la 
cara nord dels cims més elevats i ombrívols 
de la Serra de Tramuntana (Fig. 1) ocupant 
els refugis amb les condicions més 
favorables pel seu desenvolupament a un 
clima dominant que no els és propici. Les 
poblacions naturals es troben entre 800 i 
1415 m s.n.m. 

El teix, secularment, ha tingut una 
relació especial amb els humans. És un 
arbre amb una forta càrrega simbòlica i 
religiosa (Varas Cobo, 2007), ha estat 
venerat com a sagrat per algunes cultures 
de l'antiguitat: els sarcòfags amb que varen 
enterrar a alguns faraons de l'antic Egipte 


estaven fabricats amb fusta de teix, els 
druides de l'antiga Bretanya edificaven els 
seus temples vora teixos, llegien el futur 
amb fustetes de teix i les llavors 
s'utilitzaren pels guerrers —àsturs per 
suicidar-se abans de caure en mans de 
l'enemic. Aquesta càrrega religiosa va ser 
adoptada pel cristianisme, que el va 
considerar un símbol de la vida, la mort i 
l'eternitat. A casa nostra, els jardins d'accés 
al Monestir de Lluc estan presidits per una 
magnífica col-lecció de teixos. També ha 
tingut una gran importància militar: la fusta 
de teix era la matèria prima amb la que es 
varen fer arcs que decidiren batalles, s'ha 
atribuit al “longbow”, l'arc de teix, la 
supremacia militar d'Anglaterra durant 
segles. Els boscos de teixos tenien una 
importància estratègica i es pensa que la 
producció d'arcs va suposar una forta 
regressió — d'aquest arbre a Europa 
(Rodríguez, 2015). 

A la nostra illa el teix forma part dels 
restes de boscos nemorals submediterranis 
que apareixen a les zones més inaccessibles 
de la Serra de Tramuntana sota la protecció 
d'ambients més locals, humits i frescs (Gil 
et al. 2002). No podem saber els efectius 
que tenia l'espècie a Mallorca abans de 
l'arribada de l'home, però la seva fusta, 
d'excepcional qualitat, va tenir diverses 
utilitats: cadires de missa i culleres, així 
com podem suposar que molts teixos varen 
ser morts en les cremes de càrritx que es 
feien a la Serra per regenerar pastures. 

Fig. 1. Distribució del Taxus baccata a la Serra de Tramuntana. Les poblacions de Mortitx, Miner i 


Son Amer són de nova creació. Bioatles 2017. 


Fig. 1. Distribution of Taxus baccata in the Serra de Tramuntana. The populations of Mortitx, Miner 


and Son Amer are newly created. Bioatles 2017. 


A la majoria de teixos arboris de la 
Serra són visibles els efectes del xorrac: 
se'n tallaren branques en el passat, amb 
finalitats diverses. Aproximadament l'any 
1970, amb la remodelació dels jardins de 
l'entrada de Lluc, s'hi varen plantar els 
teixos, als quals hem fet referència, i dels 
quals en viuen actualment 23, obtinguts 
directament d'esqueixos dels exemplars 
silvestres. Els més grans tenen actualment 
un diàmetre de soca d'uns 35 cm mesurats 
abans de la primera ramificació. Els usos 
simbòlics del teix també han estat presents 
a Banyalbufar, on fins als anys 80 es 
guarnia el betlem nadalenc de l'església 
amb branques de teix. Mereixen menció 
tres magnífics teixos de Miramar, dos dels 
quals fan 54 i 92 cm de diàmetre de soca a 


1,30 cm d'alçada. Finalment, esmentem el 
Teix de Sa Granja, el més imponent de 
l'illa, de 56 cm de diàmetre de soca i tengut 
per mil-lenari (dada que caldria confirmar 
per la fertilitat i humitat del jardí on creix). 
Té 12 metres de diàmetre de copa. Està 
inclòs al Catàleg Balear d'Arbres Singulars 
des de el 1993 (BOCAIB 84, 10 de juliol). 
Actualment el teix està protegit 
legalment sota la categoria d'Especial 
Protecció A), la qual cosa implica la 
necessitat d'autorització administrativa per 
qualsevol actuació que pugui afectar-lo, la 
qual serà denegada si posa en perill la seva 
situació de conservació (Decret 75/2005. 
BOIB 106, 16/07/2005). Al 2008 la 
Conselleria de Medi Ambient va aprovar el 
Pla de Maneig del teix a Mallorca amb 

l'objectiu general d'assegurar la viabilitat 
a llarg termini de la població de teix a la 
serra de Tramuntana, incrementant la seva 
àrea d'ocupació i mantenint les taxes de 
reclutament per damunt de la mortalitat 
adulta (BOIB 171, 6/12/2008). Des de 
llavors, el Servei de Protecció d'Espècies 
del Govern Balear realitza tasques de 
conservació del teix, enfocant els principals 
esforços en protegir-los físicament de 
l'herbivoria de les cabres tancant-los amb 
reixeta metàl:lica. També s'han dut a terme 
actuacions de seguiment poblacional, de 
reforçament d'algunes poblacions existents 
(Serra d'Alfàbia, Puig Major, Puig d'en 
Galileu, Puig des Teix, Puig Tomir, 
Planícia), la creació de noves poblacions 
(Míner, —Mortitx), la delimitació i 
construcció de — polígons — d'exclusió 
d'herbívors al Puig Major i Míner 
principalment, la recollida de llavors per a 
generar planta i pels bancs de germoplasma 
i la difusió a la població en general de 
l'interès de conservació del teix a Mallorca. 
L'associació cultural Bany-Al-Bahar també 
ha desenvolupat tasques de seguiment i 
conservació del teix a la població de 
Banyalbufar, així com la difusió activa de 
la seva problemàtica i singularitat. 

A Mallorca, el teix no desenvolupa 
formacions forestals, com passa a gran part 
de la Península i resta d'Europa, sinó que 
creix de forma aillada i dispersa pels cims 
més alts de la Serra (Serra d'Alfàbia, Puig 
desTeix, Puig de Massanella, Puig Major, 
Puig d'en Galileu, Puig Tomir i la Serra des 
Teixos, entre d'altres). Totes aquestes 
muntanyes estan incloses en el Paratge 
Natural de la Serra i són Llocs 
d'Importància Comunitària (LIC) de la 
Xarxa Natura 2000. 

L'escassetat, a nivell mundial, de les 
autèntiques teixedes, entenent-se aquestes 
per boscos de teixos, provocà que la Unió 
Europea les considerés com un hàbitat 


d'interès especial comunitari anomenat 
boscos mediterranis de Taxus baccata (codi 
9580") la descripció del qual no encaixa 
amb les formacions de teix a Mallorca, que 
estan subordinades a altres formacions 


forestals o molt relegades a hàbitats 
rupícoles. 
Actualment, els teixos a Mallorca, 


pateixen una gran amenaça que hipoteca el 
seu futur: la fortíssima pressió a què les 
cabres assilvestrades els sotmeten. 

Durant la segona meitat del segle XX, 
les finques de muntanya es varen anar 
abandonant i —despoblant. Actualment 
l'activitat agrària a la muntanya és vestigial 
i les possessions ja no són les unitats 
productives, pràcticament autosuficients, 
que varen mantenir a generacions de 
pagesos. Aquest fet, ha propiciat que les 
cabres, uns animals especialment 
impactants per mor de la seva manera 
d'alimentar-se, s'hagin assilvestrat i han 
proliferat de forma alarmant. 

Abans, les cabres estaven sota control 
més o menys estricte dels pagesos i pastors, 
ara són molt més abundants, estan 
assilvestrades i representen una greu 
amenaça a tot l'ecosistema de la Serra, ja 
que no permeten el creixement dels arbres 
que germinen, afavoreixen l'erosió i 
desertització de les muntanyes i depreden 
espècies de gran valor ecològic. Els 
herbívors poden influir així, de manera 
decisiva, sobre l'èxit o "eficàcia biològica" 
de les plantes, reduint la seva taxa de 
creixement i reproducció i induint diferents 
adaptacions morfològiques, fisiològiques, 
fenològiques i reproductives (Azorín i 
Gómez, 2008). 

En el cas dels teixos, la pressió de les 
cabres és especialment nefasta. Tot i que tot 
l'arbre és tòxic (excepte l'aril del 
pseudofruit) hi ha una intensa pressió per 
part de les cabres que es mengen les fulles, 
els brots i les tiges joves, impedint el seu 

desenvolupament i en especial l'establiment 
de nous individus, que són raríssims a 
Mallorca (només es coneixen a la població 
de Planícia i dos exemplars al Puig Major). 
Actualment són nombrosos els exemplars 
que tenen moltes dificultats per 
desenvolupar estructures reproductores i 
que no presenten un estat vegetatiu 
satisfactori degut a aquesta depredació. El 
baix nombre d'exemplars, la manca de 
regeneració natural i les condicions 
climàtiques actuals (d elevades 
temperatures i escasses precipitacions) són 
també factors importants de risc (Mayol et 
al., 2007; Andrés et al., 2007). 

La finalitat del present treball és 
completar i revisar linventari de teixos 
iniciat al 2005 pel Govern Balear, avaluar 
el grau d'afectació de les cabres sobre el 
teix i analitzar el seu estat de conservació a 
Mallorca. 


Material i mètodes 


Actualment, disposem d'una informació 
de camp del teix a Mallorca més completa 
que mai, cosa que ens permet escometre 
una anàlisi de la situació de conservació de 
l'espècie. Aquesta iniciativa ha servit per 
conèixer millor la situació de l'espècie i per 
establir les mesures de gestió i protecció 
que puguin garantir la seva conservació en 
el medi natural. 

Es tenen dades demogràfiques de l'any 
1982 (Alomar, 1982) i del 2007 (Mayol et 
al., 2007) on es quantifiquen 418 i 579 
teixos silvestres, respectivament, distribuits 
en deu nuclis. Al present estudi s'han 
prospectat àmpliament totes les poblacions 
naturals conegudes de teix a la Serra de 
Tramuntana, considerant com a població el 
conjunt d'individus de la mateixa espècie 
que habiten en un àrea determinada (Font 


Quer, 2001), en aquest cas les principals 
muntanyes de la Serra. 

De cada teix s'han pres imatges, recollit 
amb GPS les referències geogràfiques i s'ha 
avaluat el grau d'afectació per l'acció de les 
cabres. Als llocs inaccessibles, on la posició 
del GPS era inviable, s'ha fet un croquis 
damunt mapa topogràfic per a la 
localització futura dels l'arbres. 

La caracterització estructural de les 
poblacions de teixos naturals es va 
determinar registrant l'alçada de l'arbre, el 
diàmetre de copa i el diàmetre de soca. 
L'alçada de l'arbre és la distància vertical 
existent entre el punt més alt de la copa 
viva i la superfície del terreny, se registra 
també a posició des d'on s'ha fet la mesura. 
El diàmetre de copa és la mitjana entre dues 
mesures de la projecció de la copa preses 
perpendicularment l'una de l'altra. La 
alçada de l'arbre i del diàmetre de copa dels 
arbres empenyalats s'han registrat de 
manera aproximada y visual. És una estima 
realitzada amb material òptic, prismàtics, i 
aproximant les mesures en funció de la 
distància a l'arbre observat i amb 
referències visuals com l'alçada coneguda 
de la vegetació dels voltants o d'altres 
elements del seu entorn. 

El diàmetre de soca s'ha calculat a 
l'alçada de pit o a 1,3 m de la base. En cas 
de tractar-se de varis brots que formen una 
única copa, la mesura s'ha efectuat en els 
més rellevants, obtenint la mitjana de les 
mesures. 

Per determinar el grau de pressió dels 
herbívors sobre els teixos s'ha aplicat un 
índex  d'afectació que determina el 
percentatge aproximat de la massa vegetal 
consumida (Taula 1). Al igual que per la 
caracterització estructural dels arbres, en 
molts de casos ha estat necessari la 
utilització de prismàtics per avaluar el grau 
d'afectació, principalment als teixos 
empenyalats de llocs inaccessibles. 

Taula 1. Valors de l'Índex d'afectació per 
quantificar el percentatge aproximat de massa 
vegetal consumida. 


Table. 1. Impact index to quantify the 
approximate percentage of vegetable mass 
consumed. 
Índex % massa vegetal 
d'afectació consumida 

0 No afectació 

1 0-25% 

2 26-50% 

3 51-75% 

4 76-100% 

5 Arbres morts 


Per avaluar l'impacte comparat sobre 
els teixos no protegits de les distintes 
poblacions naturals, hem obtingut el 
sumatori del — nombre — d'exemplars 
multiplicat per l'índex d'afectació, l'hem 
dividit pel nombre total d'individus, i 
multiplicat per cent. La xifra és un 
indicador de la pressió de les cabres sobre 
cada població. 


Resultats 


L'interès del teix no es correspon amb 
l'ínfima extensió que té a la Serra de 
Tramuntana. Abunden els exemplars 
empenyalats, a llocs inaccessibles, aillats, 
molt exposats als forts vents i amb poc 
substrat. Sovint creix vora altres espècies 
arbòries que tenen els mateixos 
requeriments ambientals, com el rotaboc 
(Acer opalus subsp. granatense), el corner 
(Amelanchier ovalis), l'arbre de visc (Ilex 
aquifolium) i la pomera borda (Sorbus 
aria). La major part de teixos mallorquins 
es troben en localitats poc accessibles, 
factor que ha contribuït a la seva 
conservació, en un estat que podem 
qualificar de relictual. 

Existeixen també escassísims exemplars 
a zones planeres i de fàcil accés de la Serra, 


alguns exemplars de tronc alt i esvelt, 
brostejats fins una alçada de metre i mig 
(fins on arriben les cabres), i amb una 
capçada ben desenvolupada, que va poder 
créixer sense depredació als seus inicis. 
També trobem a la Serra una 
morfologia de teix pulviniforme, que vegeta 
refugiat dins dels coixinets d'aritges, 
Smilax aspera subsp. balearica. Aquesta 
subespècie endèmica desenvolupa un 
morfotip particular, pràcticament defoliat i 
molt espinós, com a adaptació a la rigor 
climática i a l'acció dels herbívors. En els 
casos que descrivim, l'aritja protegeix el 
teix com un filat espinós, però l'arbre no 
pot créixer més que els pocs decímetres 
d'alçada de la liana, i els brots que 
sobresurten són indefectiblement devorats 
pels herbívors. L'aritja suposa una doble 
protecció pel teix, per una banda mecànica 
front la depredació, i per l'altra física, al 
proporcionar ombra els primers anys de 
vida. Malgrat el teix també competeix pels 
recursos naturals, aigua i nutrients, amb 
ella. Aquesta relació de facilitació 
(comensalisme) i competència, entre 
plantes de diferents espècies, és el resultat 
d'una pressió continuada de les cabres 
sobre el teix: una adaptació a les 
circumstàncies ambientals. Hi pot haver 
teixos d'aquestes característiques molt 
vells, que una vegada protegits físicament 
amb reixeta metàl-lica, es desenvolupen 
ràpidament pel gran aparell radical que 
deuen tenir. Aquest procés ha estat 
comprovat pels autors (EM i XM) en els 
recintes d'exclusió d'herbívors que s'han 


mantingut al Puig Major, on aquests 
exemplars tenen un desenvolupament 
rapidíssim. 


Es desconeix la proporció de sexes a la 
natura, peró gran part dels exemplars de la 
Serra no desenvolupen pseudofruit, bé sigui 
perquè hi ha un excés de mascles, perquè 
falta la fecundació dels exemplars femella a 

gran distància dels mascles o bé perquè hi 
ha condicions ambientals que dificulten la 
floració femenina o la fructificació. 
Considerem que aquest factor, condicionant 
de la demografia de la població, requereix 
de més atenció en el futur. Existeix per tant 
una enorme dificultat de regeneració a la 
natura (excepte a la població de Planícia) a 


causa d'aquesta baixa producció de 
pseudofruits i a la forta pressió del 
herbívors. 


Les poques plantes que aconsegueixen 
establir-se són especialment vulnerables a 
factors biòtics (depredació de les cabres) i a 
factors abiòtics (la sequera). Els primers 
estius són claus per a la seva supervivèn- 


cia). La mortalitat de plàntules és, 
possiblement, el major coll de botella en la 
demografia de gran part de les poblacions 
mallorquines i també peninsulars (García, 
D. 2007). Únicament s'han trobat dos 
exemplars nous de germinació natural al 
Puig Major en 10 anys de seguiment i 71 a 
Planícia, tots ells protegits amb reixeta 
metàl:lica. 

S'han censat un mínim de 479 
exemplars naturals a tota la Serra de 
Tramuntana, un 15% superior a les xifres 
de 1982, i un 1790 inferior a les del 2007 
(Taula 2). A quasi totes les poblacions el 
nombre de teixos, respecte al recompte del 



























































Present treball 2016 
Alomar Mayol et al. Exemplars Exemplars plantats 
(1982) (2007) naturals 
Planícia 115 145 119 31 
Puig des Teix 8 5--130 plantats 5 118 
Serra d'Alfàbia 5 5 6 15 
Puig Major 90 126 91 
Coll de ses Escudelles 1 145 
Puig de Massanella 90 66 0 
Cases de la Neu 5 103 
Serra des Teixos 70 136 109 0 
Puig d'en Galileu 30 31 40 107 
Puig Tomir 4 1 2 2 
Puig de Ca 3 0 
Puig de sa Font 3 0 
Mortitx 0 84 
Míner 0 42 
Son Amer 0 1 
579 naturals, 
418 estima global de 479 497 
Total Estimat >600 




















Total 2016= 976 


Taula 2. Estima del nombre de teixos a cada localitat feta per Alomar (1982), pel Servei de Protecció 
d'Espècies (Mayol et al., 2007) i al present treball. Les plantacions a Puig d'en Galileu i a Son Amer 
són actuacions del Consell de Mallorca (dades cedides per Guillem Alomar). 

Table 2. Yews number estimation in each locality made by Alomar (1982), by the Species Protection 
Service (Mayol et al., 2007) and to the present study. Yews trees in Puig d'en Galileu and Son Amer 
were planted by the Mallorca Council (data provided by Guillem Alomar). 

2007, disminueix, excepte al Puig d'en 
Galileu on l'increment es pot atribuir a una 
falta de prospecció el 2007, ja que es tracta 
d'exemplars grossos, empenyalats i difícils 
de veure. Al Puig Tomir i a la Serra 


d'Alfàbia l'increment només és d'un 
exemplar, també adults i de grans 
dimensions. 


Hi ha un total de 15 poblacions 
repartides pel sector nord-est de la Serra de 
Tramuntana. Les poblacions de les finques 
públiques de Mortitx, Míner i Son Amer 
són de nova creació: s'hi han plantat 
exemplars d'una o dues sabes procedents 
del viver forestal de les Illes Balears 
(Menut). S'han plantat un total de 497 
exemplars en aplicació del Pla de Maneig, 
els arbres de les poblacions de Son Amer i 
el Puig d'en Galileu varen ser plantats pel 
Consell de Mallorca. A la taula 2 
s'especifica el nombre d'exemplars plantats 
i naturals per població. 

La alçada mitja dels teixos empenyalats 
de la Serra és de 2,66 metres, el diàmetre de 
copa mig és de 2,84 metres i la mitjana del 
diàmetre de soca és de 80 centímetres 
(Taula 3). Les desviacions estàndards són 
bastant elevades degut a l'elevada dispersió 
dels valors, que es mouen dins un rang molt 
ampli. 

La Fig. 2 representa la distribució 
altitudinal dels teixos naturals i plantats 
cada 100 m. Entre els 500 i 700 m.s.n.m. es 


Mitjana Desviació N Valor 
estàndard màxim 
Alçada 2,66 1,91 318 13 metres 
(m) (Puig Major) 
Diàmetre 2,84 1,62 362 7,2 metres 
copa (m) (Serra des 
Teixos) 
Diàmetre 20,16 18,65 60 80 cm 
soca (cm) (Planícia) 


Taula 3. Caracterització estructural dels teixos 


naturals de la Serra de Tramuntana. 
Table 3. Structural characterization of the Serra 
de Tramuntana’ yews. 


situen els teixos més baixos de la Serra 
en estat silvestre, que corresponen a la 
població de Planícia (29% respecte del 
total). A partir dels 1.000 metres d'alçada 
en endavant es troba el gruix poblacional 
dels teixos silvestres distribuït pels 
principals cims de la Serra (Puig Major, 
Puig de Massanella, Serra des Teixos, Serra 
d'Alfàbia i Puig d'en Galileu). Correspon al 
69% respecte del total. 

No pareix que l'alçada sigui un factor 
limitant per a l'establiment dels teixos 
plantats, entre els 400 i els 1.400 metres es 
poden establir sense dificultats. Les 
condicions elevades d'humitat i de volum 
de sòl són les variables més determinants 
per a l'establiment dels teixos. 

Els teixos introduits al medi natural 
representen un 51% i els d'origen natural 
un 49% del total (Fig. 3). Tots els arbres 
introduits a la natura procedeixen de llavors 
o esqueixos recol-lectats a l'illa, tot i no 
haver-se detectat diferències morfològiques 
ni genètiques amb els teixos peninsulars 
(Rosselló, 2005). Aquests exemplars no 
formen part de l'anàlisi d'impacte de les 
cabres perquè tots ells estan protegits amb 
reixeta metàl-lica i els herbívors no poden 
accedir-hi. Per tant, la seva supervivència 

Fig. 2. Distribució altitudinal dels teixos naturals 
i plantats agrupats cada 100 m.s.n.m. 

Fig. 2. Altitudinal distribution of natural and 
planted yews grouped every 100 m.a.s.l. 

Fig. 3. Nombre de teixos totals a la Serra de Tramuntana diferenciant els naturals (protegits o no) i els 


plantats. 


Fig. 3. Number of total yews in the Serra de Tramuntana differentiating the natural ones (protected 


or not) and the plantations. 


només depèn de les condicions 
meteorològiques i de l'adaptació al medi, 
no de la pressió dels herbívors. És 
imprescindible la revisió i el manteniment 
dels protectors. Els mesos de sequera 
estival són la principal causa de mortalitat 
dels petits exemplars plantats, i és només 
després de passats uns dos anys quan es pot 
verificar que els exemplars han arrelat i 
s'han adaptat al medi seleccionat. 

Els teixos pulviniformes refugiats dins 
les aritges també s'han protegit per donar- 
los l'opció de créixer i desenvolupar-se 
correctament (67 al Puig Major, tres al Puig 
des Massanella, un al Puig de sa Font, un a 
la Serra des Teixos i un altre al Puig d'en 
Galileu). Concretament, al Puig Major s'ha 
realitzat una important feina de protecció 
d'aquets exemplars naturals que patien un 
grau 4 d'afectació, la màxima amenaça 
abans de la mort. La força del sistema 
radicular d'aquests exemplars ha quedat 
palesa una vegada protegida la planta amb 
reixeta metàl:lica. Tenen una extraordinària 
resposta que es manifesta en un ràpid 


creixement en pocs anys (Fig. 4). Hi ha 
exemplars que en nou anys han crescut més 
d'un metre d'alçada (màx. 182 cm), 
depenents del volum de terra disponible. En 
aquest cas els exemplars han passat d'un 
grau d'afectació quatre a zero, i s'espera 
que amb el temps es puguin desenvolupar 
correctament sempre i quan es conservi la 
protecció artificial o es baixi la pressió dels 
herbívors. El percentatge de teixos 
pulviniformes a la Serra és molt baix amb 
només un 15% respecte de la resta situats 
majoritàriament a penya-segats. 
Probablement, el percentatge tan baix 
d'aquets exemplars situats a peu pla, és 
degut a que són teixos molt petits que 
passen desapercebuts i a que segurament, 
els més desprotegits ja hagin mort. 

El 7090 dels teixos naturals de la Serra 
pateixen impactes visibles provocats per les 
cabres (Fig. 5 i Taula 4). El 84% dels 
teixos, situats als penya-segats, presenten 
un grau d'afectació moderat (de zero a 
dos), mentre que el 1690 restant, tenen un 
grau d'afectació bastant elevat (de tres a 

Fig. 4. Teix pulviniforme del Massanella. La primera imatge és del 2014, la segona del 2016. Es pot 


Pis 





observar com les branques inferiors no protegides estan menjades per les cabres. La branca apical 


protegida creix cap al cel. 


Fig. 4. Pulviniform yews of Massanella. The first image is 2014, the second one in 2016. It shows us 
how unprotected lower branches are eaten by goats. The protected apical branch grows towards the 


sky. 


cinc) que amenaça la supervivencia dels 
arbres a curt termini. Els teixos amb un 
grau d'afectació inferior a dos, són arbres 
empenyalats completament inaccessibles a 
les cabres o que només una petita part de la 
copa es veu afectada. Aquests exemplars es 
mantenen estables en el temps i 
majoritàriament evolucionen favorable- 
ment. Desenvolupen molt la part no 
consumida per les cabres, normalment es 
poden reproduir i els herbívors no són un 
factor d'amenaga per la seva supervivència, 
malgrat que la reducció de la part aèria pot 
arribar al 50%. 

També s'han trobats alguns arbres a 
llocs aparentment impracticables amb un 
grau d'afectació tres i quatre. Aquests 
exemplars, afortunadament pocs però de 
dimensions considerables, han patit durant 
molts d'anys la forta pressió de les cabres i 
és de suposar que d'aquí pocs anys morin si 
no canvien els factors d'amenaça . 


Les poblacions del Puig des Teix i la 
Serra des Teixos són les poblacions que 
pateixen comparativament una major 
pressió de les cabres seguides del Puig de 
Ca i del Puig de Massanella. 


Discussió 


El teix a Mallorca, és considerat una 
espècie relicta, en condicions subòptimes, 
però l'èxit de supervivència dels exemplars 
plantats (8090) ens indica que podria ocupar 
una superfície molt més gran, i comptar 
amb efectius més nombrosos, tot i que les 
elevades temperatures estivals i la 
disminució de les precipitacions, com a 
conseqüència del canvi climàtic, podrien 
esdevenir un factor limitant. Així mateix, 
sha de tenir en compte que els 
requeriments hídrics i nutricionals seran 
majors quan assoleixin mides més grosses. 

Fig. 5. Grau d'afectació per cabres sobre els teixos naturals de la Serra de Tramuntana. Un nivell zero 
representa els arbres no afectats, l'1 representa un grau d'afectació entre el 0 i el 25%, el dos entre el 
26 i el 50%, el tres entre el 51 i el 75%, el quatre entre el 76 i el 100% i el cinc representa els arbres 
morts per patir una forta pressió per part dels herbívors. 

Fig. 5. Degree of affectation by goats on the natural yews of the Serra de Tramuntana. A zero level 
represents the not affected trees, the one represents a degree of affectation between O and 2590, the 
two between 26 and 50%, the three between 51 and 75%, the four between 76 and 100% and five 
represent dead trees due to severe pressure from herbivores. 

Taula 4. Nombre de teixos naturals, en funció del seu grau d'afectació, distribuits per poblacions. "P" 
correspon als teixos protegits amb reixeta metàl.lica i "No P" als no protegits. 

Table 4. Number of natural yews, depending on their degree of goat impact, distributed by 
populations. "P" corresponds to the metal protected yews and "No P" to the unprotected ones. 

Taula 5. Mitjana ponderada percentual de 
l'afecció per cabra sobre els teixos de les 
distintes poblacions. Cal tenir present que en 
algunes de les localitats amb afectació baixa o 
nul-la, aquest efecte es deu a que els arbres són 
totalment inaccessibles als herbívors. 

Table 5. Weighted average percentage of the 
goat impact on different populations of yews. 
Keep in mind that in some of the locations with 
low or no impact, this effect is due to the fact 
that trees are totally inaccessible to herbivores. 


Avui, pero, el principal factor limitant 
no natural que afecta les poblacions de teix 
a Mallorca és la pressió que exerceixen les 
cabres assilvestrades les quals, en molts de 
casos, poden arribar a provocar la mort dels 
exemplars. 

Malgrat el carácter tóxic del teix, les 
cabres es mengen les fulles, brots tendres i 
pelen les tiges com passa a gran part de les 
comunitats autònomes del nord de la 
Península (Serra, 2007). Les plàntules 
germinades també són devorades i els petits 
arbres situats a les zones més accessibles 
als herbívors han quedat relegats amb 
forma  pulviniforme (protegits per la 
vegetació —espinescent) sense poder 
reproduir-se. Els grans arbres, no 
empenyalats, resisteixen desproveïts de la 
massa vegetal fins a tall de dent de les 
cabres (aproximadament fins a un metre i 
mig del sòl) sense poder rebrotar ni 


desenvolupar les branques inferiors. 
Ineludiblement el gruix de la població de 
teixos naturals creix exclusivament als 
penya-segats, a llocs inaccessibles i fora de 
l'abast dels herbívors. 

A la Serra no hi ha enclavaments 
naturals on l'espècie es trobi en expansió o 
amb regeneració natural. A totes les 
poblacions, els exemplars són vells, sense 
juvenils apreciables. No hi ha recanvi 
generacional natural al voltant dels 
exemplars femella ni s'ha observat cap 
redol a tota la Serra amb exemplars 
juvenils. Només a la població de Planícia, 
amb grans exemplars de teix, hem pogut 
constatar algunes plàntules, que són 
devorades ràpidament. Únicament 
sobreviuen les plàntules protegides amb 
reixeta metàl.lica per l'associació Bany-Al- 
Bahar que, fins i tot els mesos d'estiu des 
de fa molts d'anys, rega les germinacions 
per intentar tenir un major percentatge de 
supervivència. 

La distribució altitudinal bimodal dels 
teixos naturals és difícil d'explicar. Entre 
els 500 1 700 m.s.n.m. està la població de 
Planícia, la més gran de la Serra amb 
exemplars esponerosos; per damunt dels 
1000 metres es situen la resta de 
poblacions. Molt possiblement és degut a 
motius històrics dels usos i costums del 
poble de Banyalbufar, que respectaven al 
teix i el tenien present a gran part de les 
celebracions populars. 

La conservació activa de l'espècie, que 
duu a terme la Conselleria de Medi 
Ambient del Govern Balear, està basada en 
la protecció dels exemplars més exposats i 
en afavorir els processos de regeneració a 
les poblacions envellides i amb col-lapse 
generacional. La proporció d'exemplars 
reforçats o translocats a la natura és elevada 
i els resultats satisfactoris. S'han creat les 
poblacions de Míner i de Mortitx, que 

evolucionen favorablement, s'han plantat 
exemplars femella al Puig Tomir per 
incrementar la sex ratio, a la cara sud del 
Puig Major s'ha plantat un bosquet d'arbres 
caducifolis amb teixos i al Pla de sa Serp 
(Puig des Teix), Serra d'Alfàbia i Planícia 
es desenvolupen petites teixedes creades en 
el marc del Pla de Maneig del teix. La 
plantació de teixos suposa un gran esforç 
degut a la col-locació de reixeta metál-lica 
individual, el seguiment i reparació 
d'aquestes i, el reg els primers dos anys de 
vida. 

També es protegeixen alguns exemplars 
naturals empenyalats i parcialment afectats, 
així com els pulviniformes de petites 
dimensions i arrecerats per les aritges. 
Sovint els protectors es descol-loquen pel 
fort vent de la muntanya, el pes de la neu o 
el sacsejament provocat per les pròpies 
cabres que intenten accedir-hi. Per aquests 
motius es realitza un seguiment anual de 
tots els teixos protegits per mantenir la 
protecció artificial que els permet 
sobreviure i evitar que el creixement d'anys 
enrere es perdi en pocs dies, com ha passat 
ocasionalment. 

Com s'ha comentat, i a excepció de 
pocs exemplars, els teixos que es poden 
veure a la natura estan empenyalats o 
protegits amb reixeta. Malgrat l'impacte 
visual dels protectors metàl.lics, és l'opció 
més eficaç i imprescindible per conservar 
aquests arbres tan emblemàtics. Però 
l'alternativa més eficaç a mig termini passa 
per reduir la forta pressió de les cabres amb 
una disminució severa dels seus efectius. 

Si no hi ha regeneració al bosc, els 
nostres arbres, i no només el teix, no 
tendran continuitat. El nombre d'exemplars 
adults anirà minvant, com s'ha observat 
quasi deu anys després del darrer cens. Un 
estat de conservació favorable ha de 
presentar una estructura demográfica 
equilibrada d'adults, juvenils i regeneració 


natural, que no tenim actualment a les 
poblacions de teix de la Serra. 

Estem —presenciant l'extinció dels 
exemplars espontanis d'una espècie relíquia 
a Mallorca, avui dia acorralada als penya- 
segats, sota la protecció —d'arbustos 
espinescents o de la protecció transitòria 
dels filferros, a l'espera de temps més 
favorables. 

Els autors volen manifestar la seva 
gratitud a l'Associació Bany-Al-Bahar, 
propietaris de fiques de la Serra amb teixos, 
Estació Militar EVA 7  Sóller-Mca, 
Magdalena Vicens del Jardí Botànic de 
Sóller, Joan Miquel González, Guillem 
Alomar del Consell Insular de Mallorca per 
la col-laboració o facilitats per a la 
protecció del teix i la realització d'aquest 
treball. 

